Diari Oficial de la Generalitat Valenciana


Sumari del DOGV 8672, del 07-11-2019 (2019/10985)

RESOLUCIÓ de 5 de novembre de 2019, de la Conselleria d'Educació, Cultura i Esport, per la qual s'amplia el termini de resolució establit en la Resolució de 26 de març de 2019, de la Conselleria d'Educació, Investigació, Cultura i Esport, per la qual es convoquen, per a l'any 2019, les subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8672

Data del DOGV
:   07-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10841


Data del document
:   05-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 5 de novembre de 2019, de la Conselleria d'Educació, Cultura i Esport, per la qual s'amplia el termini de resolució establit en la Resolució de 26 de març de 2019, de la Conselleria d'Educació, Investigació, Cultura i Esport, per la qual es convoquen, per a l'any 2019, les subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries. [2019/10135]  
  
El punt 3 de l'article 5 de la Resolució de 26 de març de 2019, de la Conselleria d'Educació, Investigació, Cultura i Esport, per la qual es convoquen, per a 2019, subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries (DOGV 8520, 02.04.2019), estableix que el termini màxim per a resoldre i notificar la resolució de concessió és de sis mesos, comptadors des de l'endemà de l'acabament del termini de presentació de sol·licituds.  
La Resolució de 15 d'octubre de 2019 estableix modificar el punt 3 de l'article 5 de la Resolució de 26 de març de 2019, de la Conselleria d'Educació, Investigació, Cultura i Esport, per la qual es convoquen, per a 2019, subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries (DOGV 8520, 02.04.2019) i establir el dia 7 de novembre de 2019 com a data de finalització màxima per a resoldre i notificar la resolució de concessió de les subvencions.  
  
Ateses les adaptacions tècniques al nou sistema informàtic i el nombre de sol·licituds que a hores d'ara es troben en període de justificació, i en previsió que el procés administratiu per a resoldre la convocatòria encara no haja finalitzat, no es podrà complir el termini establit per a la resolució de la concessió, per tant, es considera convenient ampliar el termini esmentat.  
Atés que la modificació es produeix abans d'acabar el termini de la justificació de l'activitat, no perjudica drets de tercers i que les bases no prohibeixen la modificació.  
Atés el que estableix l'article 23 de la Llei 39/2015, d'1 d'octubre, del procediment administratiu comú de les administracions públiques.  
  
En virtut de les facultats que em confereix la delegació establida en la disposició final primera de la Resolució de 26 de març de 2019, de la Conselleria d'Educació, Investigació, Cultura i Esport, per la qual es convoquen, per a 2019, subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries (DOGV 8520, 02.04.2019), resolc:  
  
Únic  
Modificar el resolc únic de la Resolució de 15 d'octubre de 2019, de la Conselleria d'Educació, Cultura i Esport, per la qual es convoquen, per a 2019, subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries (DOGV 8662, 23.10.2019) i establir el dia 30 de novembre de 2019 com a data de finalització màxima per a resoldre i notificar la resolució de concessió de les subvencions.  
  
  
  
Disposició final  
  
Única  
Aquesta ordre produirà efectes l'endemà de la publicació en el Diari Oficial de la Generalitat Valenciana.  
  
València, 5 de novembre de 2019.- El director general de Política Lingüística i Gestió del Multilingüisme: Rubén Trenzano Juan.